CELEX: 32017D0011(01)
Language: da
Date: 2017-04-24 00:00:00
Title: Den Europæiske Centralbanks afgørelse (EU) 2017/760 af 24. april 2017 om det samlede beløb for de årlige tilsynsgebyrer for 2017 (ECB/2017/11)

29.4.2017   
               
               
                  DA
               
               
                  Den Europæiske Unions Tidende
               
               
                  L 113/52
               
            DEN EUROPÆISKE CENTRALBANKS AFGØRELSE (EU) 2017/760
      af 24. april 2017
      om det samlede beløb for de årlige tilsynsgebyrer for 2017 (ECB/2017/11)
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særlig artikel 30,
      under henvisning til Den Europæiske Centralbanks forordning (EU) nr. 1163/2014 af 22. oktober 2014 om tilsynsgebyrer (ECB/2014/41) (2), særlig artikel 3, stk. 1, og artikel 9, stk. 2, og
      ud fra følgende betragtninger:
      
                  (1)
               
               
                  Det samlede beløb for de årlige tilsynsgebyrer, der skal opkræves i henhold til artikel 9, stk. 2, i forordning (EU) nr. 1163/2014 (ECB/2014/41) bør dække, men ikke overstige, de udgifter, som Den Europæiske Centralbank (ECB) har afholdt i forbindelse med sine tilsynsopgaver i den pågældende gebyrperiode. Disse udgifter består primært af omkostninger, som er direkte forbundet med ECB's tilsynsopgaver, f.eks. tilsyn med signifikante enheder, overvågning af tilsynet med mindre signifikante enheder og udførelsen af horisontale og specialiserede opgaver. De omfatter også omkostninger, der er indirekte forbundet med ECB's tilsynsopgaver, f.eks. omkostninger til tjenesteydelser, som leveres af ECB's eksisterende forretningsområder, herunder byggeforvaltning, personaleforvaltning, administrative tjenester, budgetlægning og styring, bogføring, juridiske tjenester, kommunikations- og oversættelselsestjenester, intern revision samt statistik- og IT-tjenester.
               
            
                  (2)
               
               
                  Med henblik på beregningen af de årlige tilsynsgebyrer, som skal betales af de signifikante enheder og signifikante koncerner under tilsyn og de mindre signifikante enheder og mindre signifikante koncerner under tilsyn, bør de samlede omkostninger fordeles på grundlag af de udgifter, der vedrører de relevante funktioner, som varetager det direkte tilsyn med signifikante enheder og signifikante koncerner under tilsyn og det indirekte tilsyn med mindre signifikante enheder og mindre signifikante koncerner under tilsyn.
               
            
                  (3)
               
               
                  Det samlede beløb for de årlige tilsynsgebyrer for 2017 bør beregnes som summen af a) de anslåede årlige udgifter til tilsynsopgaver i 2017, baseret på det godkendte budget for ECB for 2017, under hensyntagen til den forventede udvikling i ECB's anslåede årlige udgifter, som var kendt på tidspunktet for vedtagelsen af denne afgørelse, og b) et eventuelt overskud eller underskud fra 2016.
               
            
                  (4)
               
               
                  Et eventuelt overskud eller underskud bør bestemmes ved at trække de faktiske årlige omkostninger afholdt i forbindelse med tilsynsopgaverne i 2016, således som de fremgår af ECB's årsregnskab for 2016 (3), fra de anslåede årlige omkostninger, som er blevet opkrævet i 2016, som fastsat i bilaget til Den Europæiske Centralbanks afgørelse (EU) 2016/661 (ECB/2016/7) (4).
               
            
                  (5)
               
               
                  I overensstemmelse med artikel 5, stk. 3, i forordning (EU) nr. 1163/2014 (ECB/2014/41) bør der også tages højde for eventuelle gebyrer vedrørende tidligere gebyrperioder, som ikke kunne inddrives, modtagne rentebetalinger i overensstemmelse med artikel 14 og modtagne eller tilbagebetalte beløb i overensstemmelse med artikel 7, stk. 3, i den forordning, i forbindelse med estimeringen af de årlige omkostninger for tilsynsopgaverne i 2017 —
               
            VEDTAGET DENNE AFGØRELSE:
      Artikel 1
      Definitioner
      I denne afgørelse finder definitionerne i Den Europæiske Centralbanks forordning (EU) nr. 468/2014 (ECB/2014/17) (5) og forordning (EU) nr. 1163/2014 (ECB/2014/41) anvendelse.
      Artikel 2
      Det samlede beløb for de årlige tilsynsgebyrer for 2017
      1.   Det samlede beløb for de årlige tilsynsgebyrer for 2017 udgør 424 957 652 EUR, beregnet som angivet i bilag I.
      2.   Hver kategori af enheder under tilsyn og koncerner under tilsyn betaler følgende samlede beløb af de årlige tilsynsgebyrer:
      
                  a)
               
               
                  signifikante enheder under tilsyn og signifikante koncerner under tilsyn: 391 279 654 EUR
               
            
                  b)
               
               
                  mindre signifikante enheder under tilsyn og mindre signifikante koncerner under tilsyn: EUR 33 677 998 EUR.
               
            Fordelingen af det samlede beløb af de årlige tilsynsgebyrer for 2017, som skal betales for hver kategori, fremgår af bilag II.
      Artikel 3
      Ikrafttrædelse
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.
      
         Udfærdiget i Frankfurt am Main, den 24. april 2017.
         
            Mario DRAGHI
            
               Formand for ECB
            
         
      
      
         (1)  EUT L 287 af 29.10.2013, s. 63.
      
         (2)  EUT L 311 af 31.10.2014, s. 23.
      
         (3)  Offentliggjort på ECB's websted www.ecb.europa.eu i februar 2017.
      
         (4)  Den Europæiske Centralbanks afgørelse (EU) 2016/661 af 15. april 2016 om det samlede beløb for de årlige tilsynsgebyrer for 2016 (ECB/2016/7) (EUT L 114 af 28.4.2016, s. 14).
      
         (5)  Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT L 141 af 14.5.2014, s. 1).
      
         BILAG I
         
            Beregning af det samlede beløb for de årlige tilsynsgebyrer for 2017
         
         
                     (EUR)
                  
               
                     Estimerede årlige omkostninger for 2017
                  
                  
                     464 676 594 
                  
               
                     Løn og ydelser
                  
                  
                     208 621 881 
                  
               
                     Leje og vedligeholdelse af bygninger
                  
                  
                     54 990 329 
                  
               
                     Andre driftsomkostninger
                  
                  
                     201 064 384 
                  
               
                     Overskud/underskud fra 2016
                  
                  
                     – 41 089 798 
                  
               
                     Beløb, der skal tages højde for, i overensstemmelse med artikel 5, stk. 3, i forordning (EU) nr. 1163/2014 (ECB/2014/41)
                  
                  
                     1 370 856 
                  
               
                     Gebyrer vedrørende tidligere gebyrperioder, som ikke kunne inddrives
                  
                  
                     0
                  
               
                     Modtagne rentebetalinger i overensstemmelse med artikel 14 i ovennævnte forordning
                  
                  
                     – 23 761 
                  
               
                     Modtagne eller tilbagebetalte beløb i overensstemmelse med artikel 7, stk. 3, i ovennævnte forordning
                  
                  
                     1 394 617 
                  
               
                     I ALT
                  
                  
                     424 957 652 
                  
               
      
         BILAG II
         
            Fordeling af det samlede beløb for de årlige tilsynsgebyrer for 2017
         
         
                     (EUR)
                  
               
                      
                  
                  
                     Signifikante enheder under tilsyn og signifikante koncerner under tilsyn
                  
                  
                     Mindre signifikante enheder under tilsyn og mindre signifikante koncerner under tilsyn
                  
                  
                     I alt
                  
               
                     Estimerede årlige omkostninger for 2017
                  
                  
                     427 700 563 
                  
                  
                     36 976 031 
                  
                  
                     464 676 594 
                  
               
                     Overskud/underskud fra 2016
                  
                  
                     – 37 593 510 
                  
                  
                     – 3 496 288 
                  
                  
                     – 41 089 798 
                  
               
                     Beløb, der skal tages højde for, i overensstemmelse med artikel 5, stk. 3, i forordning (EU) nr. 1163/2014 (ECB/2014/41)
                  
                  
                     1 172 601 
                  
                  
                     198 255 
                  
                  
                     1 370 856 
                  
               
                     Gebyrer vedrørende tidligere gebyrperioder, som ikke kunne inddrives
                  
                  
                     0
                  
                  
                     0
                  
                  
                     0
                  
               
                     Modtagne rentebetalinger i overensstemmelse med artikel 14 i ovennævnte forordning
                  
                  
                     – 8 696 
                  
                  
                     – 15 065 
                  
                  
                     – 23 761 
                  
               
                     Modtagne eller tilbagebetalte beløb i overensstemmelse med artikel 7, stk. 3, i ovennævnte forordning
                  
                  
                     1 181 297 
                  
                  
                     213 320 
                  
                  
                     1 394 617 
                  
               
                     I ALT
                  
                  
                     391 279 654 
                  
                  
                     33 677 998 
                  
                  
                     424 957 652